Aalborg Stiftstidende, 1846-09-29
Aalborg, den 29de September. Det franske Blad, Journ, des Deb. meddeler nu den af den tydske Forbunds forsamling den 17de de, fattede Beslutning i det slesvigholsteenske Spørgsmaal. "Da - hedder det - Hs. M. Kongen af Danmark og Hertug til Holsteen og Lauenburg ved Erklæringen af 7de September, som Svar paa det af den holsteenske Stænderforsamling den 3die August overrakte Bønskrift, har givet tilkjende, at han aldrig har havt til Hensigt at angribe Holsteens Uafhængighed eller vilkaarligen at gjøre Forandring i dette Lands Forfatning eller øvrige ifølge Vedtægter og Love helligede Jndstiftelser; da Hs. Maj. fremdeles har givet den Forsikkring, at Hans Bestræbelser for Ordningen af Arvefølgen i dette Hertugdømme, ingenlunde have havt til Hensigt at krænke Agnaternes legitime Rettigheder, og da endelig den Anskuelse aabent er bleven udtalt af Hs. Maj., at opretholde Stændernes Petitionsret: saa nærer den høie Forbundsdag den Tro, at Hs. Maj., idet han desinitivt udtaler sig angaaende de i Patentet af 8de Juli omtalte Spørgsmaal, vil respectere Alles og navnlig Forbundets Rettigheder, Agnaternes og Landets lovlige Repræsentations Rettigheder. Idet Forbundsdagen, som Forbundets Organ, forbeholder sig i paakommende Tilfælde at gjøre sin forfatningsmæssige Competence gjældende, erklærer Samme, at den i de holsteenske Stænder ikke kan see denne Forbundstats lovlige Repræsentanter ved Forbundsdagen; at deres Mission maa indskrænke sig til Fredning af deres forfatningsmæssige Rettigheder, og at disse Stænders Besværinger, betræffende ulovlige Forandringer i deres Forfatning, ere aldeles ugrundede. Paa den anden Side mener Forbundsdagen, at den ved den kgl. Commissarius givne befaling, ikke at antage Bønskrifter eller Reclamationer med Hensyn paa Arvespørgsmaalet, ingenlunde, fortolket paa absolut Maade, staaer i Harmoni med den bogstavelige Mening af Loven af 28de Mai 1831. Forbundsdagen lader med Glæde de patriotiske Sindelag, som ved denne Leilighed have givet sig tilkjende i Tydskland, vederfares Retfærdighed, men den beklager de fremkomne hadefulde Anklager og Udfordringer. Den nærer det Haab og den Tro, at Forbundsregjeringerne ville bestræbe sig for at sætte disse lidenskabelige Agitationer en Grændse, og den tvivler ligesaa lidet om, at Hs. M. Kongen af Danmark jo vil ile med at handle paa samme Maade." – Den danske Gesandt ved Forbundsdagen, Baron v. Pechlin har svaret herpaa: "Med Hensyn paa mit Hofs Erklæring og uden at ville gaae ind paa Forfatningspørgsmaalet, troer jeg kun for det Tilfælde at maatte fremkomme med Forbehold, at det Sted, hvor Forbundsdagen udtaler sin Tillid til at den danske Konge ved en befinitiv Erklæring vil agte visse Rettigheder, maa fortolkes paa den Maade, at det refererer sig til Hertugdømmet Slesvig og saaledes, at man giver de National repræsentationens Rettigheder, der bør respecteres, et andet Omfang, end deres forfatningsmæssige Rettigheder." Journ. des Deb. meddeler, at Fliertallet af Staterne have ilet med at antage Forbundsdagens Beslutning. Hofferne i Baiern, Baden, Oldenburg og Schwarzburg, der ere deelagtige i det holsteenske Arvespørgsmaal, have ikke reclameret. Sex Stater (?) skulle dog endnu ei have givet deres Samtykke.